Dewa Şêxanî ya qezaya Xolxolî ya Çewlîgî de heywanê koyîyî binê nameyê seydwanîye de ameyî qetilkerdene.
Dewe de vizêr heywanê koyîyî bîyî hedefê guleyanê seywanan. Dîmenanê ke hetê dewijan ra ameyî girewtene de aseno ke tewr tay 6 xozê koyîyî bi hawayêkê barbarî ameyê qetilkerdene.
Têgêrayîşê Dewijan ê Azadan ê Perî Suyuyî derheqê qirkerdişî de eşkerayîyêke daye û vat ke seydwanîye spor nîya. Têgêrayîşî venga walî û qeymeqaman da ke cade verê ney bigêrê û venga rêxistinanê komelê sivîlî da ke vera qirkerdişê heywanan vengê xo berz bikerê.
